CELEX: 32012R0610
Language: ro
Date: 2012-07-09 00:00:00
Title: Regulamentul (UE) nr. 610/2012 al Comisiei din 9 iulie 2012 de modificare a Regulamentului (CE) nr. 124/2009 al Comisiei din 10 februarie 2009 de stabilire a limitelor maxime pentru prezența coccidiostaticelor sau a histomonostaticelor în alimente în urma transferului inevitabil al acestor substanțe în furajele nevizate  Text cu relevanță pentru SEE

10.7.2012   
            
            
               RO
            
            
               Jurnalul Oficial al Uniunii Europene
            
            
               L 178/1
            
         REGULAMENTUL (UE) NR. 610/2012 AL COMISIEI
   din 9 iulie 2012
   de modificare a Regulamentului (CE) nr. 124/2009 al Comisiei din 10 februarie 2009 de stabilire a limitelor maxime pentru prezența coccidiostaticelor sau a histomonostaticelor în alimente în urma transferului inevitabil al acestor substanțe în furajele nevizate
   (Text cu relevanță pentru SEE)
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CEE) nr. 315/93 al Consiliului din 8 februarie 1993 de stabilire a procedurilor comunitare pentru contaminanții din alimente (1), în special articolul 2 alineatul (3),
   întrucât:
   
               (1)
            
            
               Prin Regulamentul (CE) nr. 124/2009 al Comisiei din 10 februarie 2009 de stabilire a limitelor maxime pentru prezența coccidiostaticelor sau a histomonostaticelor în alimente în urma transferului inevitabil al acestor substanțe în furajele nevizate (2) au fost stabilite niveluri maxime pentru anumite coccidiostatice și histomonostatice în alimente, pentru a asigura o funcționare corespunzătoare a pieței interne și pentru a proteja sănătatea publică.
            
         
               (2)
            
            
               Nivelurile maxime ar trebui să fie constant adaptate pentru se a ține seama de evoluția cunoștințelor științifice și tehnice și de modificările limitelor maxime de reziduuri stabilite pentru produsele alimentare în cauză, în cadrul Regulamentului (CE) nr. 470/2009 al Parlamentului European și al Consiliului din 6 mai 2009 de stabilire a procedurilor comunitare în vederea stabilirii limitelor de reziduuri ale substanțelor farmacologic active din alimentele de origine animală (3) sau în cadrul Regulamentului (CE) nr. 1831/2003 al Parlamentului European și al Consiliului din 22 septembrie 2003 privind aditivii din hrana animalelor (4).
            
         
               (3)
            
            
               Prin Regulamentul de punere în aplicare (UE) nr. 86/2012 al Comisiei din 1 februarie 2012 de modificare a anexei la Regulamentul (UE) nr. 37/2010 privind substanțele active din punct de vedere farmacologic și clasificarea lor în funcție de limitele reziduale maxime din produsele alimentare de origine animală, în ceea ce privește substanța lasalocid (5) au fost stabilite limite maxime de reziduuri pentru lasalocidul de sodiu în produsele alimentare de origine animală provenind din specia bovină, în cadrul Regulamentului (CE) nr. 470/2009 al Comisiei. Prin urmare, este necesar să se modifice dispozițiile privind lasalocidul de sodiu.
            
         
               (4)
            
            
               Sunt disponibile noi informații tehnice, și anume studii specifice asupra ratei de transfer a maduramicinului din furaje în ouă provenind de la găinile ouătoare. Aceste studii demonstrează că hrana pentru găini ouătoare care conține maduramicin ca urmare a contaminării încrucișate, dar sub nivelul maxim, face ca nivelurile de maduramicin în ouă să fie mai mari decât nivelul maxim permis în prezent. În conformitate cu concluziile din avizul EFSA privind contaminarea încrucișată cu maduramicin a furajelor nevizate (6) și cu avizul științific privind siguranța și eficacitatea maduramicin amoniului pentru puii pentru îngrășare (7), aceste niveluri mai ridicate nu au drept rezultat un risc semnificativ pentru sănătatea consumatorilor. Prin urmare, este oportun să se modifice dispozițiile privind maduramicinul în consecință.
            
         
               (5)
            
            
               Condițiile de autorizare a nicarbazinului și diclazurilului pentru folosirea ca aditivi furajeri au fost modificate prin Regulamentul (UE) nr. 875/2010 al Comisiei din 5 octombrie 2010 privind autorizarea pentru zece ani a unui aditiv în hrana animalelor (8), respectiv prin Regulamentul (UE) nr. 169/2011 al Comisiei din 23 februarie 2011 privind autorizarea diclazurilului ca aditiv pentru hrana bibilicilor (9). Aceste evoluții necesită modificări semnificative ale limitelor maxime stabilite pentru nicarbazin și modificări minore pentru diclazuril în anexa la Regulamentul (CE) nr. 124/2009. În conformitate cu concluziile din avizul AESA privind contaminarea încrucișată cu nicarbazin a furajelor nevizate (10) și avizul științific privind siguranța și eficacitatea nicarbazinului pentru puii pentru îngrășat (11), nivelurile maxime propuse pentru nicarbazin în produsele alimentare, ca urmare a transferului inevitabil în furaje nevizate nu au drept rezultat un risc semnificativ pentru sănătatea consumatorilor. Prin urmare, este oportun să se modifice dispozițiile privind diclazurilul și nicarbazinul în consecință.
            
         
               (6)
            
            
               Prin urmare, este necesar ca Regulamentul (CE) nr. 124/2009 să fie modificat în consecință.
            
         
               (7)
            
            
               Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animalelor,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 124/2009 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 9 iulie 2012.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 37, 13.2.1993, p. 1.
   
      (2)  JO L 40, 11.2.2009, p. 7.
   
      (3)  JO L 152, 16.6.2009, p. 11.
   
      (4)  JO L 268, 18.10.2003, p. 29.
   
      (5)  JO L 30, 2.2.2012, p. 6.
   
      (6)  Aviz al Grupului științific pentru contaminanții din lanțul alimentar cu privire la o cerere din partea Comisiei Europene privind o contaminare încrucișată a furajelor nevizate cu maduramicin autorizat pentru utilizare ca aditiv alimentar, The EFSA Journal (2008) 594, 1-30, disponibil la adresa: http://www.efsa.europa.eu/en/efsajournal/doc/594.pdf
   
      (7)  Grupul AESA pentru aditivi și substanțe sau produse utilizate în hrana pentru animale (FEEDAP); Aviz științific privind siguranța și eficacitatea Cygro® 10G (maduramicin amoniu α) pentru puii pentru îngrășat. The EFSA Journal 2011; 9(1):1952. [2 pp.] doi:10.2903/j.efsa.2011.1952. Document disponibil online la adresa: www.efsa.europa.eu/efsajournal.
   
      (8)  JO L 263, 6.10.2010, p. 4.
   
      (9)  JO L 49, 24.2.2001, p. 6.
   
      (10)  Aviz al Grupului științific pentru contaminanții din lanțul alimentar cu privire la o cerere din partea Comisiei Europene privind o contaminare încrucișată a furajelor nevizate cu nicarbazin autorizat pentru utilizare ca aditiv alimentar, The EFSA Journal (2008) 690, 1-34, disponibil la adresa: http://www.efsa.europa.eu/en/efsajournal/doc/690.pdf
   
      (11)  Grupul AESA pentru aditivi și substanțe sau produse utilizate în hrana pentru animale (FEEDAP); Aviz științific privind siguranța și eficacitatea koffogranului (nicarbazin) ca aditiv pentru hrana puilor pentru îngrășare. EFSA Journal 2010; 8(3):1551. [40 pp.]. doi:10.2903/j.efsa.2010.1551. Document disponibil online la adresa: www.efsa.europa.eu
   
      ANEXĂ
      Anexa la Regulamentul (CE) nr. 124/2009 se modifică după cum urmează:
      
                  (1)
               
               
                  Rubrica nr. 1 referitoare la Lasalocid de sodiu se înlocuiește cu următorul text:
                  
                              
                                          „1.
                                       
                                       
                                          Lasalocid de sodiu
                                       
                                    
                           
                              Alimente de origine animală de la specii de animale altele decât păsările de curte și bovinele:
                           
                           
                               
                           
                        
                              
                                          —
                                       
                                       
                                          lapte;
                                       
                                    
                           
                              1
                           
                        
                              
                                          —
                                       
                                       
                                          ficat;
                                       
                                    
                           
                              50
                           
                        
                              
                                          —
                                       
                                       
                                          rinichi;
                                       
                                    
                           
                              20
                           
                        
                              
                                          —
                                       
                                       
                                          alte alimente.
                                       
                                    
                           
                              5”
                           
                        
            
                  (2)
               
               
                  Rubrica nr. 6 referitoare la Maduramicin se înlocuiește cu următorul text:
                  
                              
                                          „6.
                                       
                                       
                                          Maduramicin
                                       
                                    
                           
                              Alimente de origine animală de la specii de animale altele decât puii pentru îngrășare și curcanii:
                           
                           
                               
                           
                        
                              
                                          —
                                       
                                       
                                          ouă;
                                       
                                    
                           
                              12
                           
                        
                              
                                          —
                                       
                                       
                                          alte alimente.
                                       
                                    
                           
                              2”
                           
                        
            
                  (3)
               
               
                  Rubrica nr. 10 referitoare la Nicarbazin se înlocuiește cu următorul text:
                  
                              
                                          „10.
                                       
                                       
                                          Nicarbazin
                                          (reziduu: 4,4'-dinitrocarbanilid (DNC))
                                       
                                    
                           
                              Alimente de origine animală de la specii de animale altele decât puii pentru îngrășare:
                           
                           
                               
                           
                        
                              
                                          —
                                       
                                       
                                          ouă;
                                       
                                    
                           
                              300
                           
                        
                              
                                          —
                                       
                                       
                                          lapte;
                                       
                                    
                           
                              5
                           
                        
                              
                                          —
                                       
                                       
                                          ficat;
                                       
                                    
                           
                              300
                           
                        
                              
                                          —
                                       
                                       
                                          rinichi;
                                       
                                    
                           
                              100
                           
                        
                              
                                          —
                                       
                                       
                                          alte alimente.
                                       
                                    
                           
                              50”
                           
                        
            
                  (4)
               
               
                  Rubrica nr. 11 referitoare la Diclazuril se înlocuiește cu următorul text:
                  
                              
                                          „11.
                                       
                                       
                                          Diclazuril
                                       
                                    
                           
                              Alimente de origine animală de la specii de animale altele decât puii pentru îngrășare, curcanii pentru îngrășare, bibilicile, iepurii pentru îngrășare și reproducere, rumegătoarele și porcinele:
                           
                           
                               
                           
                        
                              
                                          —
                                       
                                       
                                          ouă;
                                       
                                    
                           
                              2
                           
                        
                              
                                          —
                                       
                                       
                                          ficat și rinichi;
                                       
                                    
                           
                              40
                           
                        
                              
                                          —
                                       
                                       
                                          alte alimente.
                                       
                                    
                           
                              5”